akin lang ipinagpapauna na ang sayawang ito ay kakaiba sa lahat ng sayawan na inyong alam. wika nga', bagong sistema; mapapalad kayo sapagka'kayo ang unang makakakilala sa kanya! sapagka nga'bago, ay kailangang siya'ating ipaaninaw mabuti. sa sayawan pong ito, mga ginoo at binibini, ay hindi mga paa, kamay at baywang ang magsisiindak. ang dito po'magpapakitaan ng gilas at kisig, ay ang mga dila'ngala ngala; kaya'sayawan ng mga dila'ngala ngala ang sa ngayong gabi ay siyang yayanig sa bahay ng ating pangulo! anang naka itim. pero que bruto ang tugon naman ng galit sa rigodon. batid ninyong lahat mga binibini at ginoo, ang patuloy ni gerardo na dito sa ating bayan ay may isang kapisanang di pa nalalaon ay itinayo ng kabataan. batid din ninyong lahat na sa mga sandaling ito ang kapisanang iyan ay kasalukuyang naghihilik sa lalim ng pagkahimbing. ang di na yata makasanglibong pagtawag ng pulong na laging nabibigo, ay labis na nag uulat sa katotohanang ito.